Проект 
РЕПУБЛИКА БЪЛГАРИЯ
МИНИСТЕРСКИ СЪВЕТ

ПОСТАНОВЛЕНИЕ № ..........
от ……………. 2019 г.

за преобразуване на Общинския културен институт Етнографски музей на открито „Етър“ - Габрово, в Регионален Етнографски музей на открито „Етър“ - Габрово

МИНИСТЕРСКИЯТ СЪВЕТ
ПОСТАНОВИ:

	Чл. 1. (1) Преобразува Общинския културен институт Етнографски музей на открито „Етър“ - Габрово , в Регионален Етнографски музей на открито „Етър“ - Габрово.
 	(2) Регионалният Етнографски музей на открито „Етър“ – Габрово е регионален културен институт със седалище  гр. Габрово, бул. „Генерал Дерожински“ № 144, юридическо лице с бюджет.
Чл. 2. (1) Регионалният Етнографски музей на открито „Етър“ - Габрово, е с предмет на дейност: издирване, изучаване, опазване и представяне на културни ценности,  свързани с традиционната ни култура с познавателна, образователна и естетическа цел.
	(2) Регионалният Етнографски музей на открито „Етър“ - Габрово, може да извършва допълнителни дейности, включително стопански, когато са свързани с основната му дейност..
	Чл. 3. (1) Регионалният Етнографски музей на открито „Етър“ - Габрово, е специализиран музей с териториален обхват на дейност – област Габрово. 
(2) С оглед на определения териториален обхват по ал. 1 музеят методически подпомага общински музеи, частни музеи, музеи със смесено участие и обществени колекции, като:
 	1. осъществява координация между общинските музеи, частните музеи и музеите със смесено участие на територията на област Габрово;
 	2. организира и провежда съвместно с други музеи събирателска, проучвателна, научноизследователска и популяризаторска дейност;
 	3. организира и участва в разработването на проекти за консервация и реставрация на движими и недвижими културни ценности – собственост на общинските музеи, частните музеи и музеите със смесено участие;
 	4. подготвя и реализира международни, национални и регионални проекти в областта на опазване и представяне на движимите културни ценности, с оглед на тематичния си обхват;
 	5. предоставя консултации, експертни съвети и препоръки на общински музеи, частни музеи, музеи със смесено участие и обществени колекции.
	(3) Устройството и дейността на музея се уреждат с правилник, приет от Общинския съвет на община Габрово след съгласуване с министъра на културата.
 	Чл. 4. Имуществото, архивът, правата и задълженията на Общинския културен институт Етнографски музей на открито „Етър“ - Габрово преминават към Регионалния Етнографски музей на открито „Етър“ - Габрово.
	Чл. 5. Трудовите правоотношения на работниците и служителите в преобразувания културен институт по чл. 1 се уреждат при условията и по реда на чл. 123 от Кодекса на труда.
ЗАКЛЮЧИТЕЛНИ РАЗПОРЕДБИ

	§ 1. В срок два месеца от влизането в сила на постановлението Общинският съвет на Община Габрово приема правилник за устройството и дейността на музея.
 	§ 2. Постановлението се приема на основание чл. 9, ал. 2 от Закона за закрила и развитие на културата и чл. 28, ал. 1 от Закона за културното наследство.
  	§ 3. Постановлението влиза в сила от деня на обнародването му в Държавен вестник.
МИНИСТЪР-ПРЕДСЕДАТЕЛ:
								БОЙКО БОРИСОВ
			  ГЛАВЕН СЕКРЕТАР НА
			  МИНИСТЕРСКИЯ СЪВЕТ:
							ВЕСЕЛИН ДАКОВ

Главен секретар на МК:

Директор на дирекция ПНДОП: